Կոպիտ սխալներից մեկն էլ այն է, որ Սողոմոն Թեհլիրյանը ամբողջ աշխատության մեջ ներկայացված է որպես հանցագործ, ով արյան վրեժ է լուծել։ «Այդտեղ կորցրած հայրենիքի խնդիրը կար»,-նշել է պարոն Յազեչյանը։ Ուշադրություն է հրավիրել նաև այն տողերի վրա, որտեղ Թալեաթ փաշան որպես զոհ է ներկայացված։ «Զոհ դրական իմաստով է գործածվում, ինչպե՞ս կարելի էր նրան զոհ անվանել։ Մեր Պաշտպանության նախարարն էլ հաճախ զոհ բառը սխալ է գործածում, ասում է՝ Ադրբեջանն այսքան զոհ է ունեցել։ Ոչ թե զոհ, այլ սպանված պետք է ասել, այդ մեր տղաների դեպքում պետք է զոհ ասել»,-շեշտել է պատմաբանը։